Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19334

2. A ZAJMINŐSÍTÉS VIZSGÁLATI ÉS MÉRÉSI FELTÉTELEI 2.1 Általános rész E szakasz írja le mindazokat a feltételeket, amelyek között a zajminősítési vizsgálatokat végezni kell és azokat a mérési eljárásokat, amelyeket alkalmazni kell. Megjegyzés. - Sok zajminősítési bizonyítvány iránti kérelmet a légijármű eredeti típustervének csak kismértékű megváltoztatására nyújtanak be. A zajban mutatkozó eredő változások gyakran megbízhatóan megállapíthatók anélkül, hogy szükség lenne az ebben a Függelékben körvonalazott vizsgálat teljes körű elvégzésére. Ezért, a zaj minősítési bizonyítványt kiadó hatóságoknak érdemes a megfelelő "egyenértékű 2007/70/II. szám eljárások" használatát engedélyezni. Vannak olyan egyenértékű eljárások is, amelyek a teljes zajminősítési vizsgálat során alkalmazhatók a költségek csökkentése és megbízható eredmények nyerése érdekében. A hangsebesség alatti gázturbina sugárhajtóműves repülőgépek zajminősítésének meghatározáshoz használható egyenértékű eljárásokra vonatkozó segédanyagot az "Enviromental Technical Manual on the Use of Procedures in the Noise Certification of Aircraft (Doc 9501)" tartalmazza. 2.2 Általános vizsgálati feltételek 2.2.1 A rögzített zajminősítési szint teljesítését bizonyítani hívatott vizsgálatok felszállások és leszállások sorozatából állnak, amelyek során a méréseket a minősítő vizsgálatot végző hatóságok által megállapított mérési pontokban kell mérni. Ezek a pontok, tipikusan a következők: Az átrepülési (flyover) zajmérési pont1; A megközelítési zajmérési pont; és Az oldalsó zajmérő pont (vagy pontok)2; amelyek használatát zaj vizsgálati célokra a II. Rész 2. Fejezet 2.3 pontja rögzíti. A maximum szubjektív oldalsó zajszint meghatározása érdekében kellő számú oldalsó zajmérő pontot kell alkalmazni. A zajmezőben lehetséges asszimetria létezésének meghatározásához legalább egy mérőpontot az átellenes oldalon kell kijelölni. Az összes vizsgálati célú felszállás alkalmával egyidejűleg méréseket kell végezni az oldalsó mérő pontnál, a futópálya mindkét oldalán és a felszállási átrepülési mérőpontnál is. 2.2.2 A repülésben lévő repülőgép zajának mérését sűrű, vagy magas fű, vagy erdős terület által előidézhető jelentős zaj elnyelő jelleggel nem rendelkező megközelítőleg sík terepen elhelyezett mérési helyeken kell végezni. Nem lehetnek a repülőgéptől érkező hangmezőt jelentősen befolyásoló akadályok a mérési pont felett elhelyezkedő kúpon belül, amely kúp, egy a földfelszínre merőleges tengelyű 75 fokos félkúp szögű kúpként van meghatározva. Amennyiben, valamelyik méréspontban a terep magassága 6 m-nél (20 láb) többel eltér a futópálya legközelebbi pontjának magasságától, akkor korrekciót kell végrehajtania. Megjegyzés. - A méréseket végrehajtó személyek maguk is képezhetnek ilyen jellegű akadályokat. 2.2.3 A vizsgálatokat a következő légköri körülmények között kell elvégezni:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes